Pitita Ridruejo

Esperanza «Pitita» Ridruejo Brieva (Soria, 1930eko abenduaren 17a – Madril, 2019ko maiatzaren 6a) britainiar-espainiar socialite, idazle eta mistikoa izan zen, Espainiako goi-mailako gizartearen irudi garrantzitsuenetakotzat jotzen da.

 Bizitza 
Sorian jaio zen 1930an, familia aberats batean. Gurasoak Epifanio Ridruejo Botijaren eta Vicenta Brieva Bartolome izan ziren. Aita, bankaria, Dionisio Ridruejo politikari frankista eta idazlearen lehengusua zen. Madrilgo Santa Isabel Jasokundearen Ikastetxean egin zituen oinarrizko ikasketak. Ingeles Filologiako unibertsitate-ikasketak Londresen eta Genevan osatu zituen.

 Ezkontza 
Ridruejo 1957ko ekainaren 24an ezkondu zen Jose Manuel Stilianopoulos (Mike Stilianopoulos izenez ezagunagoa) Filipinetako diplomazialariarekin, eta, gero, britainiar nazionalitatea hartu zuen. Alemanian ekoitzitako telebistako bi filmetan aktore lanak egin zituen. Espainian 1983. urtean kokatu zen behin betiko, atzerrian denboraldi bat eman ostean, senarrren diplomazialari lanarengatik.

 Fedea 
Erlijio sinesmen sendoak zituen, eta Ridruejo laurogeiko hamarkadaren bukaeran egin zen ezagun Espainian, Ama Birjinaren agerraldiak bizi izan zituela argudiatu baitzuen.

2016. urtean senarra hil eta gero, Madrilgo Fomento kaleko bere jauregitxoan giltzapetuta, 2019ko maiatzaren 6an hil zen. Soriako Espino hilerriko familiaren panteoian lurperatu zuten, Mike Stilianopoulos senarra izan zenaren gorpuzkiekin batera.

 Lanak 

 Apariciones de la Virgen María: Una investigación sobre las principales Mariofanías en el mundo (euskaraz: Ama Birjinaren agerpenak: Munduko Mariofania nagusiei buruzko ikerketa). Fundación María Mensajera argitaletxea, Zaragoza (1994), 229 or.
 Mi Corazón Triunfará: Apariciones, milagros y profecias para comprender el futuro (euskaraz: Nire Bihotzak Arrakasta izango du: Agerpenak, mirariak eta profeziak etorkizuna ulertzeko). BELACQVA argitaletxea, Espainia (2003).
 Memorias de Pitita (euskaraz: Pititaren memoriak), Temas de Hoy argitaletxea (2012)
 La Virgen María y sus apariciones (euskaraz: Ama Birjina eta bere agerpenak). Espasa argitaletxea, Planeta taldea (2013), 160 or.

 Erreferentziak 

 Kanpo estekak 
 Esperantza «Pitita» Ridruejo   . planeta argitaletxean

Kategoria:Soriarrak
Kategoria:Madrilen hildakoak
Kategoria:Espainiako katolikoak
Kategoria:Mistikoak
Kategoria:Espainiako socialiteak
Kategoria:XXI. mendeko emakume idazleak
Kategoria:Espainiako idazleak